Diari Oficial de la Generalitat Valenciana


Sumari del DOGV 5663, del 19-12-2007 (2007/14561)

Notificació a Pablo Risueño García. Expedient número C-7/2007.
--------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/14887


Data del document
:   26-11-2007

Organisme emissor
:   Conselleria d'Indústria, Comerç i Innovació

Tipus de document
:   Edicte

Notificació a Pablo Risueño García. Expedient número C-7/2007. [2007/14733]  
De conformitat amb el que s'ha disposat en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació de la Resolució del recurs d'alçada amb el número de referència interna C-7/2007, ja que tot i haver-se intentat la notificació en l'últim domicili conegut, no s'hi ha pogut efectuar.  
- Interessat: Pablo Risueño García.  
- Últim domicili conegut: c/ Domingo Gómez, 36 de València.  
- Expedient número: C-7/2007.  
- Assumpte: Resolució del recurs d'alçada dictada pel secretari autonòmic d'Indústria, Comerç i Innovació el 17 de setembre de 2007.  
«Vist el recurs d'alçada interposat en data 23 de gener de 2007 per Pablo Risueño García, amb domicili a l'efecte de notificació a València, c/ Domingo Gómez, 36, contra la Resolució del director general d'Indústria i Comerç de 28 de novembre de 2006, per la qual es revocava l'autorització de venda a distància (exp. VDi 26/04).  
Antecedents de fet  
Primer. En data 4 d'octubre de 2006, el Servei d'Ordenació del Comerç tramet escrit a l'interessat, notificat en data 18 d'octubre, que informa de la necessitat de comunicar la seua voluntat de renovació de l'autorització d'activitat de venda a distància, la modificació de dades o, si és el cas, el cessament en l'activitat, i concedix un termini de quinze dies per a formalitzar eixa notificació.  
Segon. Transcorregut el termini concedit i no havent-se complit la dita obligació, en data 28 de novembre de 2006 el director general d'Indústria i Comerç resol revocar l'autorització de venda a distància, que es notifica a l'interessat en data 8 de gener de 2007.   
Tercer. Contra l'esmentada resolució el Sr. Pablo Risueño García va interposar en data 23 de gener de 2007 recurs d'alçada en el qual al·lega:  
- Que va rebre per correu l'escrit de conselleria en què se l'informava sobre l'obligació de renovació de l'autorització de venda a distància, acompanyat del model RAC-03.  
- Que atés que tenia problemes per a omplir el dit modelo, va acudir als serveis de la conselleria per a sol·licitar ajuda.  
- Que es va emportar una sorpresa perquè els funcionarios presents allí no sabien com havia d'omplir el formulari ni la documentació a presentar.  
- Que és sorprenent que en la Resolució es destine mig foli a enumerar normativa, com si ell no la coneguera.  
Fonaments jurídics  
Primer. El secretari autonòmic d'Indústria, Comerç i Innovació és competent per a conéixer el present recurs de conformitat amb el que establix l'article 74. 3. c) de la Llei 5/1983, de 30 de desembre, del Govern Valencià.  
Segon. L'article 3.4 del Reial Decret 225/2006, de 24 de febrer, pel qual es regulen determinats aspectes de les vendes a distància i la inscripció en el registre d'empreses de vendes a distància, assenyala que les empreses hauran de comunicar anualment a la comunitat autònoma on tinguen la seu, la seua voluntat de renovació de l'autorització d'activitat de venda a distància, la modificació de dades d'empreses o productes i, si és el cas, el cessament en l'activitat.  
Per la seua banda l'article 4.4 del mencionat Reial Decret establix que correspondrà, en tot cas, a les comunitats autònomes la suspensió o revocació d'autorització de l'activitat per incompliment sobrevingut dels requisits que s'hi establisquen.  
D'acord amb els preceptes mencionats més amunt, no poden estimar-se les al·legacions presentades pel recurrent atés que no desvirtuen el fet de la falta de compliment de l'obligació de comunicar la voluntat de renovació de l'autorització, ni eximixen de la responsabilitat implícita per incompliment, ja que el recurrent ha reconegut que se li va notificar l'escrit on se li concedia termini per al compliment. Així mateix, el recurrent reconeix conéixer la normativa aplicable.  
Respecte a l'al·legació de petició d'ajuda per a omplir l'imprés, d'acord amb l'article 35, apartat g) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els ciutadans tenen dret a obtenir informació i orientació sobre els requisits jurídics o tècnics que les disposicions vigents imposen als projectes, actuacions o sol·licituds que es proposen realitzar, i s'assenyala en l'apartat j) del mencionat article que quan així corresponga legalment els ciutadans tenen dret a exigir les responsabilitats de les administracions públiques i del personal al seu servici.  
Finalment, l'excessiva enumeració de normativa al·legada pel recurrent manca de sentit, ja que a través de la motivació s'expressen les raons que servixen de fonament a la decisió adoptada, jugant, per tant, a favor del ciutadà que d'una altra forma podria trobar-se en una situació d'indefensió.  
Resolució  
En virtut d'això, esta Secretaria Autonòmica d'Indústria, Comerç i Innovació acorda desestimar el recurs d'alçada interposat per Pablo Risueño García contra la Resolució del director general d'Indústria i Comerç de 28 de novembre de 2006, per la qual es revocava l'autorització de venda a distància, que es confirma en tots els seus punts.  
La present resolució és definitiva en via administrativa i contra esta podrà interposar-se recurs contenciós administratiu, en el termini de dos mesos comptats des de l'endemà de la notificació, davant el jutjat contenciós administratiu competent, d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.   
València, 17 de setembre.- El secretari autonòmic d'Indústria, Comerç i Innovació: Matías Pérez Such.»  
València, 26 de novembre de 2007.- El sotssecretari: Ricardo Bayona Giménez.